Fjórir af núverandi sveitarstjórn gefa kost á sér Kosið verður óbundnum kosningum í Dalabyggð 29. maí næstkomandi . Núverandi aðalfulltrúar í sveitarstjórn hafa nú gefið upp hvort þeir gefi kost á sér til endurkjörs eða ekki . Þeir sem ekki gera það , og geta samkvæmt lögum verið undanþegnir kjöri , eru Þórður Ingólfsson , Þorgrímur Einar Guðbjartsson og Jón Egill Jóhannsson . Aðrir sveitarstjórnarfulltrúar hafa sent frá sér sérstaka yfirlýsingu þess efnis að þeir gefi kost á sér til endurkjörs . Þetta eru þau Eyþór Jón Gíslason , Guðbrandur Þorkelsson , Halla Steinólfsdóttir og Ingveldur Guðmundsdóttir . Á vef Dalabyggðar eru aðrir þeir sem áhuga hafa á að starfa í sveitarstjórn hvattir til að láta vita af sér .